b'\n_START_ARTICLE_\nPaulovnia\n_START_SECTION_\nUtiliz\xc4\x83ri\n_START_PARAGRAPH_\nEste popular \xc3\xaen China pentru re\xc3\xaemp\xc4\x83duriri,plantarea pe marginea drumului \xc8\x99i ca arbore ornamental. Unele c\xc4\x83r\xc8\x9bi scriu c\xc4\x83 va cre\xc8\x99te bine pe o mare varietate de tipuri de sol, mai ales cele s\xc4\x83race, \xc8\x99i necesit\xc4\x83 mult\xc4\x83 lumin\xc4\x83 \xc8\x99i nu \xc3\xaei plac apele freatice ridicate. Cheresteaua de paulovnia este un lemn pal albicios cu fibr\xc4\x83 dreapt\xc4\x83, dar poate fi \xc8\x99i gri argintiu, brun deschis sau ro\xc8\x99iatic. Caracteristicile sale de rezisten\xc8\x9b\xc4\x83 la putrezire \xc8\x99i un punct de aprindere foarte \xc3\xaenalt asigur\xc4\x83 popularitatea acestui lemn pe pia\xc8\x9ba mondial\xc4\x83. Paulovnia cultivata in plantatii are \xc3\xaen general, inelele de cre\xc8\x99tere distan\xc8\x9bate larg \xc8\x99i, prin urmare, este mult mai pu\xc8\x9bin valoroas\xc4\x83. Lemnul este folosit \xc3\xaen China, Koreea \xc8\x99i Japonia pentru a face pl\xc4\x83cile sonore la instrumentele muzicale cu corzi, cum ar fi guqin, Pipa, Koto \xc8\x99i kayagum._NEWLINE_Testele facute de CSIRO \xc3\xaen Australia a ar\xc4\x83tat c\xc4\x83 lemnul de paulovnia este foarte atractiv pentru insectele ce g\xc4\x83uresc lemnul. Speciile de paulovnia sunt, de asemenea, utilizate ca plante alimentare de larvele unor specii de lepidoptere, inclusiv Endoclita excrescens._NEWLINE_Lemnul de paulovnia este foarte usor, cu granulatie fina, moale, rezistent la incovoiere si este folosit pentru l\xc4\x83zi, cutii, \xc8\x99i sabo\xc8\x9bi (geta). Con\xc8\x9binutul s\xc4\x83u sc\xc4\x83zut de silice reduce tocirea lamelor, f\xc4\x83c\xc3\xa2ndu-l lemnul preferat pentru cutiile \xc3\xaen care se p\xc4\x83streaz\xc4\x83 instrumentele japoneze cu margini ascu\xc8\x9bite. Lemnul este ars pentru a face c\xc4\x83rbune,pentru desenarea de schi\xc8\x9be \xc8\x99i pulbere pentru focurile de artificii, din coaj\xc4\x83 se poate face o vopsea, iar frunzele sunt folosite \xc3\xaen preparatele vermicide. Din lemn sau gri-argintiu este t\xc4\x83iat un furnir din care se fac c\xc4\x83r\xc8\x9bi speciale de vizit\xc4\x83._NEWLINE_Aceste propriet\xc4\x83\xc8\x9bi de granula\xc8\x9b\xc8\x9bie fin\xc4\x83, moliciune \xc8\x99i, de asemenea, rezisten\xc8\x9b\xc4\x83 la \xc3\xaencovoiere, face acest lemn de paulovnia extrem de potrivit pentru a face plan\xc8\x99ele de lemn pentru surfing. Tom Wegener din Noosa, Australia, fratele sau Jon din Hermosa Beach, California \xc8\x99i, mai recent, \xe2\x80\x9cEmpress Surfboards\xe2\x80\x9d sunt printre dezvoltatorii ce au ini\xc8\x9biat folosirea acestuia. Spre deosebire de cele realizate din lemn de balsa, pl\xc4\x83ci de surf din lemn de paulovnia nu trebuie s\xc4\x83 fie \xc8\x99lefuite._NEWLINE_Mai recent, este utilizat ca material principal pentru chitarele electrice low-cost \xc8\x99i ca baz\xc4\x83 pentru schiuri turistice u\xc8\x99oare. Acesta este adesea folosit \xc3\xaen chitare ca material de baz\xc4\x83, apoi se lamineaz\xc4\x83 cu un lemn mai durabil, cum ar fi Dean ML XM care este format din paulovnia ca material de baz\xc4\x83, dar care este apoi acoperit cu lemn de mahon._NEWLINE_paulovnia cre\xc8\x99te extrem de repede; p\xc3\xa2n\xc4\x83 la 6 m pe an atunci c\xc3\xa2nd este t\xc3\xa2n\xc4\x83r. Unele specii de paulovnia de planta\xc8\x9bie pot fi recoltate pentru a face cherestea \xc3\xaen mai pu\xc8\x9bin de cinci ani. Odat\xc4\x83 ce copacii sunt recolta\xc8\x9bi, se regenereaz\xc4\x83 din r\xc4\x83d\xc4\x83cinile existente, ceea ce le ob\xc8\x9bine numele de \xe2\x80\x9ccopaci Phoenix.\xe2\x80\x9d Paulovnia are capacitatea de a recupera relativ repede loturile de teren afectate ecologic \xc8\x99i chiar deteriorate._NEWLINE_Recent, paulovnia a primit o mare aten\xc8\x9bie pentru propriet\xc4\x83\xc8\x9bile sale benefice pentru mediu \xc8\x99i a fost prezentat ca o posibil\xc4\x83 solu\xc8\x9bie la problema defri\xc8\x99\xc4\x83rilor la nivel mondial, problem\xc4\x83 ce se afl\xc4\x83 \xc3\xaen centrul dezbaterii privind schimb\xc4\x83rile climatice. Acesta este folosit ca un copac de re\xc3\xaemp\xc4\x83durire \xc3\xaen mai multe \xc8\x9b\xc4\x83ri, printre care Australia, Germania, China, SUA \xc8\x99i Panama. Proiecte de re\xc3\xaemp\xc4\x83durire, utiliz\xc3\xa2nd specii de paulovnia sunt conduse de organiza\xc8\x9bii, cum ar fi EcoTech Timber, Inc, ECO2 Forests Inc, Robinia Invest, Eco Sustainable Systems, Silva Tree and Kiri Park Projects impulsionate de cre\xc8\x99terea rapid\xc4\x83 a paulovnia \xc8\x99i beneficiile suplimentare asupra mediului._NEWLINE_De asemenea, speciile de paulovnia s-a dovedit c\xc4\x83 permit cre\xc8\x99terea produc\xc8\x9biei de alimente atunci c\xc3\xa2nd sunt utilizate pentru culturi diferite \xc3\xaen proximitate \xc8\x99i pentru a preveni eroziunea solului. Un proiect de re\xc3\xaemp\xc4\x83durire mare din China a crescut produc\xc8\x9bia de alimente \xc3\xaen R\xc3\xa2ul Galben \xc8\x99i c\xc3\xa2mpiile inundabile Yangtze \xc8\x99i a stopat eroziunea pe aproximativ 3.15 milioane ha de teren._NEWLINE_Ca o cultur\xc4\x83 forestier\xc4\x83 paulovnia \xc3\xae\xc8\x99i \xc3\xaendepline\xc8\x99te calit\xc4\x83\xc8\x9bile, func\xc8\x9bioneaz\xc4\x83 bine doar \xc3\xaen soluri foarte bine drenate, cu ploi de var\xc4\x83 sau acolo unde exist\xc4\x83 disponibil\xc4\x83 ap\xc4\x83 pentru iriga\xc8\x9bii. Prin numeroase \xc3\xaencerc\xc4\x83ri \xc8\x99i dezvolt\xc4\x83ri realizate \xc3\xaen domeniul paulovnia din Australia, Joe Virtanen de la Australian Paulownia Trees and Plantations \xc8\x99i James Lawrence de laf Toad Gully Growers, au ar\xc4\x83tat c\xc4\x83 este mult de f\xc4\x83cut pentru a ob\xc8\x9bine o planta\xc8\x9bie de succes; \xc3\xaen principal prin selec\xc8\x9bia celor mai performante genetic exemplare \xc8\x99i prin \xc3\xaembun\xc4\x83t\xc4\x83\xc8\x9birea condi\xc8\x9biilor de cre\xc8\x99tere, cum ar fi cultivarea pentru a cre\xc8\x99te drenajul \xc8\x99i a ad\xc4\x83uga \xc3\xaengr\xc4\x83\xc8\x99\xc4\x83minte \xc8\x99i irigarea.'